Illum il-Kunsill adotta deċiżjoni li tawtorizza l-ftuħ ta' negozjati mal-Iżlanda, il-Prinċipat tal-Liechtenstein u r-Renju tan-Norveġja għal ftehim dwar il-kontribuzzjoni finanzjarja futura tal-Istati taż-ŻEE-EFTA għall-koeżjoni soċjali u ekonomika fiż-Żona Ekonomika Ewropea. Il-Kunsill adotta wkoll direttivi ta' negozjati li jikkostitwixxu mandat lill-Kummissjoni għan-negozjati. Abbażi ta' dan il-mandat, in-negozjati issa għandhom isiru u jiġu konklużi malajr, sabiex jiġi żgurat li l-istrumenti għall-adozzjoni tal-arranġamenti msemmija hawn fuq jidħlu fis-seħħ malajr kemm jista' jkun, filwaqt li titqies l-iskeda ta' żmien tal-perjodu ta' seba' snin li jmiss għall-istrumenti tal-politika ta' koeżjoni tal-UE. Wara li jiskadu l-Mekkaniżmi Finanzjarji 2014-2021 taż-ŻEE u tan-Norveġja fit-30 ta' April 2021, il-mekkaniżmu l-ġdid għall-kontribuzzjonijiet finanzjarji mit-tliet pajjiżi sħab ser ikollu l-għan li jtaffi d-differenzi soċjali u ekonomiċi fiż-Żona Ekonomika Ewropea fil-perjodu 2021-2027. Ara l-paġna tal-laqgħa